paragraph_text: Vodomari dupljaši (lat. Halcyonidae) su najbrojniji od tri porodice vodomara u podredu Alcedines, s između 56 i 61 vrstom u oko 12 rodova, uključujući i nekoliko vrsta kukabura. Izgleda da je ova porodica nastala u Indokini i Jugoistočnoj Aziji, a onda se proširila u mnoge druge dijelove sijeta. Vodomari dupljaši nastanjuju Aziju i Australaziju, ali se također pojavljuju i u Africi i na otocima u Tihom i Indijskom oceanu. Žive u raznim staništima, od tropskih kišnih šuma do otvorenih šuma.